รัฐบาลไทย-ข่าวทำเนียบรัฐบาล-อนุทิน เผยน้ำมันกัญชาตำรับหมอพื้นบ้าน ล็อตแรกส่งถึงมือหมอโรงพยาบาลในโครงการวิจัย
วันพุธที่ 25 กันยายน 2562
อนุทิน เผยน้ํามันกัญชาตํารับหมอพื้นบ้าน ล็อตแรกส่งถึงมือหมอโรงพยาบาลในโครงการวิจัย
รองนายกรัฐมนตรีและรัฐมนตรีว่าการกระทรวงสาธารณสุข เผยน้ํามันกัญชาตํารับหมอพื้นบ้าน(สูตรอาจารย์เดชา) ล็อตแรก 5,000 ขวด ส่งถึงมือหมอโรงพยาบาลในโครงการวิจัยใช้ประโยชน์น้ํามันกัญชาทางการแพทย์แผนไทย
อนุทิน เผยน้ํามันกัญชาตํารับหมอพื้นบ้าน ล็อตแรกส่งถึงมือหมอโรงพยาบาลในโครงการวิจัย
รองนายกรัฐมนตรีและรัฐมนตรีว่าการกระทรวงสาธารณสุข เผยน้ํามันกัญชาตํารับหมอพื้นบ้าน(สูตรอาจารย์เดชา) ล็อตแรก 5,000 ขวด ส่งถึงมือหมอโรงพยาบาลในโครงการวิจัยใช้ประโยชน์น้ํามันกัญชาทางการแพทย์แผนไทย
วันนี้ (25 กันยายน 2562) ที่กรมการแพทย์แผนไทยและการแพทย์ทางเลือก กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมทางไกลผ่านวิดีโอคอนเฟอเรนท์มอบนโยบายการนําน้ํามันกัญชาไปใช้ประโยชน์ทางการแพทย์ในโครงการวิจัยติดตามลักษณะการใช้และคุณภาพชีวิตของผู้ใช้น้ํามันกัญชาในทางการแพทย์แผนไทยและการแพทย์ทางเลือก ตํารับหมอพื้นบ้าน (สูตรอาจารย์เดชา)กับโรงพยาบาล 22 แห่งในโครงการฯ พร้อมส่งมอบน้ํามันกัญชาตํารับหมอพื้นบ้านล็อตแรก ให้แก่โรงพยาบาลศรีประจันต์ 5,000 ขวด โดยมี นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก อาจารย์เดชา ศิริภัทร คุณยืนยง โอภากุล คุณรสนา โตสิตระกูล และเครือข่ายร่วมเป็นสักขีพยาน
นายอนุทิน กล่าวว่า ได้มอบให้กรมการแพทย์แผนไทยและการแพทย์ทางเลือก ทําโครงการวิจัยติดตามลักษณะการใช้และคุณภาพชีวิตของผู้ใช้น้ํามันกัญชาในทางการแพทย์แผนไทยและการแพทย์ทางเลือก ตํารับหมอพื้นบ้าน (สูตรอาจารย์เดชา) ซึ่งผลิตโดยกองพัฒนายาแผนไทยและสมุนไพร กรมการแพทย์แผนไทยและการแพทย์ทางเลือก ได้รับอนุญาตจากคณะกรรมการอาหารและยา ให้ดําเนินการผลิตน้ํามันกัญชา ขนาดบรรจุ 5 ซีซี เพื่อใช้ในโครงการวิจัยฯ 3,300 ลิตร จํานวน 660,000 ขวด ให้แก่โรงพยาบาลที่มีบริการคลินิกกัญชาทางการแพทย์แผนไทยและเข้าร่วมในโครงการวิจัยฯ เบื้องต้นมีจํานวน 22 แห่ง
นายอนุทิน กล่าวต่อว่า การวิจัยติดตามผลการดูแลผู้ป่วยที่ใช้น้ํามันกัญชาฯ สูตรอาจารย์เดชา ที่เข้ารับการรักษาในโรงพยาบาลในครั้งนี้ มีความสําคัญอย่างยิ่งต่อการพัฒนาและวิจัยตํารับยาแผนไทยที่มีกัญชาปรุงผสมอยู่ เพราะได้รู้ผลของการรักษา ข้อดีหรือข้อเสียจากผลข้างเคียงที่อาจเกิดขึ้น โดยผู้ป่วยจะได้รับการตรวจประเมินค่าทํางานของตับ ไต คุณภาพชีวิต อาการไม่พึงประสงค์ ทั้งนี้ เพื่อนําไปปรับปรุงพัฒนาให้ได้ตํารับที่มีประสิทธิภาพ มีความปลอดภัย เหมาะกับผู้ป่วยในแต่ละกลุ่มโรคต่อไป
“ต้องขอบคุณอาจารย์เดชา ที่มีคุณูปการในการรักษาผู้ป่วยด้วยน้ํามันกัญชาตามตํารับการรักษาแผนพื้นบ้าน ท่านไม่หวงและได้มอบสูตรการทําสารสกัดกัญชาให้กับประชาชนคนไทยทุกคน ให้เป็นสมบัติของชาติผ่านกระทรวงสาธารณสุข ผลที่จะเกิดขึ้นจากนี้ให้เป็นตัวพิสูจน์ ทุกอย่างให้เป็นไปตามข้อเท็จจริง ยึดความปลอดภัยต่อผู้ใช้เป็นหลัก คงต้องใช้เวลาหลังจากเปิดการรักษา ถ้าดีก็ทําต่อไม่ดีก็ยกเลิก” นายอนุทินกล่าว
สําหรับโรงพยาบาล 22 แห่ง ที่มีบริการคลินิกกัญชาทางการแพทย์แผนไทยและร่วมในโครงการวิจัยฯ มีดังนี้ เขตสุขภาพที่1 รพร.เด่นชัย จ.แพร่ ,รพ.เถิน จ.ลําปาง เขตสุขภาพที่ 2 รพ.บางกระทุ่ม ,รพร.นครไทย จ.พิษณุโลก เขตสุขภาพที่ 3 รพ.ตากฟ้า จ.นครสวรรค์ ,รพ.หนองฉาง จ.อุทัยธานี เขตสุขภาพที่ 5 รพ.ดอนตูม จ.นครปฐม,รพ.สวนผึ้ง จ.ราชบุรี ,รพ.ศรีประจันต์ จ.สุพรรณบุรี เขตสุขภาพที่ 6 รพ.เฉลิมพระเกียรติฯ จ.ระยอง  เขตสุขภาพที่ 7 รพ.พล จ.ขอนแก่น เขตสุขภาพที่ 8 รพ.พระอาจารย์ฝั้นฯ,รพ.วานรนิวาส , รพร.สว่างแดนดิน จ.สกลนคร ,รพ.ห้วยเกิ้ง จ.อุดรธานี ,รพ.หนองบัวลําภู จ.หนองบัวลําภู เขตสุขภาพที่ 9 รพ.คูเมือง จ.บุรีรัมย์ เขตสุขภาพที่ 10 รพร.เดชอุดม จ.อุบลราชธานี ,รพ.พนา จ.อํานาจเจริญ เขตสุขภาพที่ 11 รพ.ท่าฉาง จ.สุราษฎร์ธานี เขตสุขภาพที่ 12 รพ.ป่าบอน จ.พัทลุง เขตสุขภาพที่ 13 รพ.การแพทย์แผนไทยและการแพทย์ผสมผสาน
*************************************25 กันยายน 2562